stanford-oval/wikipedia huggingface dataset:
אלכסה דבאלוס
קריירה

בשנת 2002, דבאלוס כיכבה יחד עם צ'רלי הופהיימר בסרט הקצר "רוחו של פ. סקוט פיצג'רלד", שהוקרן בפסטיבל הסרטים הבינלאומי בטורונטו של אותה השנה. באותה שנה היא שיחקה בסדרת הטלוויזיה "אנג'ל" בתפקיד גוון ריידן לשלושה פרקים. פריצת הדרך של דבאלוס הייתה בסרט המדע הבדיוני משנת 2004, ,רידיק: המסע מתחיל" בו היא גילמה את קירה.
דבאלוס המשיכה לשחק בסרטים הוליוודיים: בשנת 2007, היא השתתפה בדרמה הרומנטית "חג האהבה". באותה שנה היא גם גילמה את סאלי בסרט "הערפל". בשנת 2008, דבאלוס שיחקה בסרט המלחמה "התנגדות", בבימויו של אדוארד זוויק. הופעתה זכתה לשבחים על ידי המבקרים. דבאלוס גילמה אתאנדרומדה בגרסה המחודשת של "התנגשות הטיטאנים", לצד סם וורת'ינגטון, ראלף פיינס וליאם ניסן. היא לא חזרה לסרט ההמשך "זעם הטיטאנים" שיצא בשנת 2012, עקב התנגשות בלוח זמנים.
בנוסף לתפקידיה הקולנועיים, היא גם הופיעה בסדרות טלוויזיה, ביניהן "איחוד" (2005–2006) ו-"עיר האספסוף" (2013).
בשנת 2015, דבאלוס החלה לשחק בסדרת הטלוויזיה "האיש בטירה הגבוהה" (2015–2019), סדרה של אולפני אמזון המבוססת על הרומן של פיליפ ק. דיק באותו השם. בסדרה זו היא שיחקה את ג'וליאנה קריין, הדמות הראשית בסדרה. לאחר מכן הופיעה קצרה בסדרה "המעניש".
בשנת 2021 עד לשנת 2023 דבאלוס שיחקה בסדרת הפשע "FBI: המבוקשים ביותר" של רשת CBS בתור הסוכנת המיוחדת קריסטין גיינס.
חיים אישיים

דבאלוס היא חברה קרובה של השחקניות אמנדה ריגטי וקיילי לי, והייתה השושבינה של ריגטי בחתונתה.
דבאלוס התחתנה עם השחקן ג'וש סטיוארט ב-19 במאי 2019.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Coastlines | החברה של אדי ואנס | ללא קרדיט |
| 2004 | רידיק: המסע מתחיל | קירה |  |
| 2007 | חגיגה של אהבה (אנ') | קלואי בארלו |  |
| 2007 | הערפל | סאלי |  |
| 2008 | התנגדות | לילקה טיקטין |  |
| 2010 | התנגשות הטיטאנים | אנדרומדה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | סטודנט חופשי | סוזן | פרק: "The Day After" |
| 2002–2003 | אנג'ל | גוון ריידן | 3 פרקים |
| 2003 | ובכיכובו של פאנצ'ו וילה בתפקיד עצמו (אנ') | טדי סמפסון (אנ') | סרט טלוויזיה של HBO |
| 2005–2006 | Reunion | סמנתה קרלטון | תפקיד ראשי; 13 פרקים |
| 2006 | היכנעי, דורותי | שרה | סרט טלוויזיה של CBS |
| 2007 | Raines | סנדי בודרו | פרק: "Pilot" |
| 2013 | מוב סיטי (אנ') | ג'זמין פונטייין | תפקיד ראשי; 6 פרקים |
| 2015–2019 | האיש במצודה הרמה | ג'וליאנה קריין | תפקיד ראשי (4 עונות); 40 פרקים |
| 2019 | המעניש | בת' קווין | 2 פרקים |
| 2021–2023 | FBI: המבוקשים ביותר | קריסטין גיינס | תפקיד ראשי (עונות 4–3); 44 פרקים |
הערות שוליים

1 2  "Davalos, Alexa 1982-". Encyclopedia.com. אורכב מ-המקור ב-28 באוקטובר 2020. נבדק ב-2022-12-08. {{cite web}}:  (עזרה)
↑  "Interview: Alexa Davalos "The Chronicles of Riddick" 2". Madeinatlantis.com. נבדק ב-2020-10-08.
↑  Pendreigh, Brian. "Obituary - Richard Davalos, actor who starred with James Dean in East of Eden". Heraldscotland.com. נבדק ב-5 באוקטובר 2018. {{cite news}}:  (עזרה)
1 2  Schweiger, Daniel (בינואר 2009). "Alexa Davalos Interview". Buzzine. אורכב מ-המקור ב-12 בנובמבר 2011. נבדק ב-2009-02-08. {{cite news}}:  (עזרה)
↑  "Hollywood Now: Winter Watch List with Lisa Edelstein, Rachel Wei". InterfaithFamily. אורכב מ-המקור ב-2017-07-21. נבדק ב-2015-11-24.
↑  King, Susan (9 בספטמבר 2007). "Wherever she looks, she sees role models". Los Angeles Times. אורכב מ-המקור ב-26 בפברואר 2022. נבדק ב-26 בפברואר 2022. {{cite web}}:  (עזרה)
↑  "2002 Toronto Film Festival entries". Digitalhit.com. 2002-08-20. נבדק ב-2020-10-08.
↑  "Luke Kleintank and Alexa Davalos are two actors to look out for". sidewalkstv.com. 2016. נבדק ב-2024-04-19.
1 2  "SDCC: The Man in the High Castle - Alexa Davalos Interview". jeanbooknerd.com. 2018. נבדק ב-2024-04-19.
↑  "Movie "Feast" is sumptuous for director Robert Benton". Mlive.com. 2007-12-07. אורכב מ-המקור ב-2012-09-29. נבדק ב-2012-08-15.
↑  "Mikkelsen and Davalos are the Latest to Join 'Clash of the Titans'". Ropeofsilicon.com. 2009-04-01. נבדק ב-2012-08-15.
1 2  Hodges, Christopher (2018-04-06). "Angel: What The Cast Looked Like In Their First Episode Vs Today". ScreenRant (באנגלית). נבדק ב-2024-04-19.
↑  "Rosamund Pike Joins 'Wrath of the Titans' as Andromeda". screenrant.com. 2011. נבדק ב-2020-10-08.
↑  Marnell, Blair (2012-03-14). "Alexa Davalos Joins 'L.A. Noir'". CraveOnline. אורכב מ-המקור ב-2012-06-04. נבדק ב-2012-12-26.
↑  Debnath, Neela (2019-01-19). "The Punisher season 2 cast Beth: Who plays Beth in The Punisher?". Express.co.uk (באנגלית). נבדק ב-2024-04-19.
↑  Andreeva, Nellie (2023-08-08). "'FBI: Most Wanted': Alexa Davalos Not Returning For Season 5 Of CBS Drama". Deadline (באנגלית אמריקאית). נבדק ב-2024-04-19.
↑  "Celebrity Wedding: Amanda Righetti & Jordan Alan". InStyle Weddings. אורכב מ-המקור ב-2008-02-09.
↑  "Alexa Davalos/The Chronicles of Riddick Interview". Filmmonthly.com. נבדק ב-2012-08-15.
↑  "19/05/19 Toi et moi @j0shstewart". instagram.com.
↑  "May 19 My fella Made me his wife a year ago today @j0shstewart". instagram.com.
| --- | --- |
בקרת זהויות :  BNE: XX5641088  ISNI: 0000 0001 1952 9965  LCCN: no2004097211  NKC: xx0148540  NLK: KAC2020M7245  VIAF: 95035723   WorldCat (עם VIAF): 95035723
השחקן

| --- | --- |

כרזת הסרט
 מבוסס על:  The Player 
 בימוי:  רוברט אלטמן 
 הופק בידי:  דייוויד בראון   מייקל טלקין   ניק וושסלר
 תסריט:  מייקל טולקין 
 עריכה:  ג'ראלדיין פרוני 
 שחקנים ראשיים:  טים רובינס   גרטה סקאקי   פרד וורד   וופי גולדברג   פיטר גלאגר
 מוזיקה:  תומאס ניומן 
 צילום:  ג'יין לאפיין
 מדינה:  ארצות הברית 
 חברה מפיצה:  Fine Line Features
 שיטת הפצה:  וידאו על פי דרישה 
 הקרנת בכורה:  10 באפריל 1992
 משך הקרנה:  124 דק' 
 שפת הסרט:  אנגלית 
 סוגה:  סרט מבוסס יצירה ספרותית, סרט דרמה, סרט פשע 
 מקום התרחשות:  לוס אנג'לס 
 תקציב:  8 מיליון דולר
 הכנסות:  $21,706,100
 הכנסות באתר מוג'ו:   player
 פרסים:  2 פרסי גלובוס הזהב
 דף הסרט ב־IMDb
 
השחקן (באנגלית: The Player) הוא סרט סאטירה אמריקאי משנת 1992 בבימויו של רוברט אלטמן. תסריט הסרט נכתב על ידי מייקל טולקין ומבוסס על נובלה בעלת אותו שם משנת 1988. בסרט משחקים טים רובינס, גרטה סקאקי, פרד וורד ו-וופי גולדברג.
בסרט מופיעים כ-60 ידוענים הוליוודים בהופעות קמע. הסרט מתייחס רבות לסרטי קלאסיקה כמו "עד התביעה", "שדרות סאנסט", "מגע של רשע" ו"הבוגר".
צוות שחקנים

טים רובינס - גריפין מיל
גרטה סקאקי - ג'ון
פרד וורד - וולטר סטאקל
וופי גולדברג - אייברי
פיטר גלאגר - לארי לאווי
בראיון ג'יימס - ג'ואל לוינסון
סינתיה סטיבנסון - בוני
וינסנט ד'אונופריו - דייוויד קאהן
דין סטוקוול - אנדי סילביה
ריצ'רד אי. גרנט - טום אוקלי
סידני פולאק - דיק מלון
לייל לווט - דלונקפר
דינה מריל - סיליה
צוות שחקנים > הופעות קמע

רוב הידוענים שהופיעו בסרט לא קיבלו שכר על הופעתם. להלן רשימה חלקית של הידוענים:
רנה אוברז'ונואה
הארי בלפונטה
קארן בלק
גארי ביוסי
שר
ג'יימס קובורן
ג'ון קיוזק
בראד דייוויס
לואיז פלטשר
דניס פרנץ
טרי גאר
סקוט גלן
ג'ף גולדבלום
אליוט גולד
ג'ואל גריי
באק הנרי
אנג'ליקה יוסטון
קאתי איירלנד
סאלי קלרמן
סאלי קירקלנד
ג'ק למון
מרלי מטלין
אנדי מקדואל
מלקולם מקדואל
מרטין מול
ניק נולטי
ברט ריינולדס
ג'וליה רוברטס
אלן רודולף
ג'יל סנט ג'ון
סוזן סרנדון
רוד סטייגר
פטריק סווייזי
לילי טומלין
רוברט וגנר
ברוס ויליס
הפקה

רוברט אלטמן התקשה למצוא אולפן לסרט החדש עקב כישלונות כלכליים סרטיו הישנים מהעבר למרות הביקורות החיוביות. לכן במשך שנים הוא עבר מחוץ לאולפני הקולנוע המרכזיים ויצר סרטים דלי תקציב. הצלחתו העצומה של "השחקן" החזירה אותו לעשות סרטים הוליוודים גדולים כמו "תמונות קצרות" (1993).
סצנת הפתיחה של הסרט כוללת שוט פתיחה ארוך במיוחד הנמשך כשבע דקות וארבעים ושבע שניות. בסצנה מזכירים את הסרטים "מגע של רשע" של אורסון ולס ו"החבל" של אלפרד היצ'קוק שגם בהם נעשה שימוש בטכניקת ה"שוט הארוך".
פרסים ומועמדויות

רוברט אלטמן זכה בפרס באפט"א לבמאי הטוב ביותר ובפרס הבמאי הטוב ביותר של פסטיבל הקולנוע בקאן. בנוסף, אלטמן היה מועמד לפרס אוסקר לבמאי הטוב ביותר ולפרס גלובוס הזהב לבמאי הטוב ביותר - סרט קולנוע. מייקל טולקין היה מועמד לפרס אוסקר לתסריט המעובד הטוב ביותר. הסרט עצמו זכה בפרס גלובוס הזהב לסרט הטוב ביותר - קומדיה או מוזיקלי. גרלדין פרוני הייתה מועמדת לפרס אוסקר לעריכה הטובה ביותר. טים רובינס זכה בפרס גלובוס הזהב לשחקן הטוב ביותר - סרט קומדיה או מוזיקלי ובפרס השחקן הטוב ביותר בפסטיבל הקולנוע בקאן. הסרט היה מועמד לרשימת "מאה שנים... מאה קומדיות" של המכון הסרטים האמריקאי.
הר הרסס

הר הרסס או הר נתז המים (באנגלית: Splash Mountain) הוא מתקן בפארקי השעשועים של חברת וולט דיסני. המתקן מצוי בדיסנילנד שבקליפורניה, בדיסנילנד שבטוקיו ובעבר גם בממלכת הקסם בדיסניוורלד שבפלורידה.
המתקן מבוסס על הסרט של אולפני וולט דיסני: "שירת הדרום". ייחודו של המתקן - במפל בו נופלות הסירות - מפל של 15 מטרים בזווית של 45 מעלות.
ביוני 2020, עקב מחאות ג'ורג' פלויד, הכריזה חברת דיסני שהמתקן יבנה מחדש ויבוסס על הסרט "הנסיכה והצפרדע" בדיסנילנד שבקליפורניה ובממלכת הקסם בדיסניוורלד שבפלורידה. סנונית ראשונה לשינוי הופיעה ב-23 בינואר 2023 אשר בעקבותיה נסגר המתקן בממלכת הקסם באותו יום.
תיאור המתקן

המתקן מציג סצנות הלקוחות מקטעי האנימציה בסרט של אולפני וולט דיסני - "שירת הדרום".
במקום בו משתרע התור בכניסה למתקן ישנו שלט האומר: "סיפור זה לא התרחש אתמול, וגם לא יום קודם לכן, אלא זמן ארוך ארוך לפני כן..."
המבקרים מובלים במתקן זה בסירות הבנויות בצורה של גזעי עץ.
הסירות מעלות את המבקרים לתוך המתקן, ולאחר מכן המבקרים עוברים דרך סבך הקוצים המתואר בסיפורי האח רמוס - ורואים משם את הסירות נופלות במפל הגדול בהמשך המתקן.
הסירות מועלות דרך טחנת קמח ושומעים את שירי הסרט "שירת הדרום" - ורואים את מגורי דמויות הסרט - "האח ארנב" (Brer Rabbit), "האח שועל" (Brer Fox), וכן מבעד לפתחי המתקן ניתן לראות את נוף הפארק.
לאחר שעוברים ליד מגורי "האח הדב" (Brer Bear), נופלים המבקרים במפל הראשון שנקרא "מפל ההחלקה" ("Slip'n Falls").
לאחר המפל נכנסים המבקרים לאזור ביצתי, פוגשים את האח צפרדע (Brer Frog) דג דגים, וכן מלכודת שנבנתה על ידי האח שועל עבור האח ארנב - ונתפס בה בטעות האח דוב.
לאחר מכן עוברים ליד האח ארנב הנועד את דלת ביתו בקרשים ומתכוון לצאת למסע, בו הוא (והמבקרים) פוגשים את האח צב, והאח תנין.
המבקרים עוברים ליד שלטים המודיעים כי הם מגיעים ל"מקום הצחוק", ולאחר שעוברים ליד האח דב המביט לתוך עץ חלול ואומר "אין כאן שום דבר מלבד דבורים" נופלים דרך מפעל למנהרה בה יש דבורים רבות.
ברקע נשמע השיר "לכל אחד יש מקום צחוק משלו!" ורואים את ראשו של האח דוב תקוע בתוך כוורת דברים ואת האח ארנב צוחק.
בהמשך עוברים ליד האח ארנב הקשור והאח שועל השופך עליו דבר על מנת שהדבורים ירדפו אחריו, ורואים את משפחתו של האח ארנב והגברת חפרפרת המספרים לילדי הארנבים, בשירה שצריך להתרחק ממקום הצחוק ולא להציק לאח שועל ולאח דוב.
שני עורבים עומדים מעלה ומספרים מה יקרה לאח ארנב, ובמעלה עליה ארוכה שהמבקרים עולים רואים את האח ארנב קשור וצועק "אל תזרקו אותי לשוחת הקוצים" - ואז המבקרים נופלים עם סירתם דרך חור בקצה ההר (ממנו נשקף נוף של כל הפארק) אל שוחת הקוצים.
משם חוזרים המבקרים אל היציאה ששומעים ורואים את החיות שרות "זיפ א די דודה" בשמחה שהארנב קיבל את עונשו על תעלוליו ויישאר לגור בשוחת הקוצים ואילו השועל נתפס על ידי תנין.
נתוני המתקן

פתיחה:
דיסנילנד: 17 ביולי 1989
ממלכת הקסם: 2 באוקטובר 1992
דיסנילנד טוקיו: 1 באוקטובר 1992
סגירה:
ממלכת הקסם: 23 בינואר 2023
מתכנן: וולט דיסני אימג'ינירז
גובה ההר: 26.5 מטרים
אורך הנהר בו נוסעים:
דיסנילנד: 804 מטרים.
ממלכת הקסם: 792 מטרים.
דיסנילנד טוקיו: 853 מטרים.
במפל עוברים 75,500 ליטרים בכל דקה.
שטח המתקן: 37,200 מ"ר.
מספר בובות אודיו אנימטרוניקס:
דיסנילנד: 68
ממלכת הקסם: 105
רוחבה של ספינת הקיטור עליה שרים דמויות האודיו אנימטרוקניס 11 מטרים וגובהה 7 מטרים. רוקדים עליה 12 דמויות אודיו אנימטרוקניקס השרות את השיר "זיפ א די דו דה".
המפל העיקרי בגובה של 16 מטרים ובזווית של 45 מעלות.
במתקן 4 מפלים שסירות המבקרים נופלות מהן - המפל הרביעי הוא הגדול ביניהן.
מערכת הבלמים של המתקן מסוגלת לעצור סירה תוך 1.4 שניות בעת רדתה של הסירה במפל.
מהירות הסירה: 60 קמ"ש במפל העיקרי.
אורך משך הנסיעה במתקן: 10:00 דקות
סוג המתקן: מתקן סירות
משקל כל סירה: 1 טון.
מספר המושבים בסירה:
ממלכת הקסם וטוקיו: 4 מושבים בכל סירה - שני מבקרים במושב.
דיסנילנד: 4 מושבים בכל סירה - מבקר אחד במושב.
מספר סירות: 54 סירות בו זמנית.
מיקום בפארק השעשועים:
ממלכת הקסם: בצמוד לרכבת הר הרעם הגדול
דיסנילנד: בארץ החיות הקטנות, בסמוך לטירה המכושפת.
"פלאש מאונטיין" - "הר החשיפה"

בעת שסירות המבקרים נופלות במפל המרכזי של המתקן, מצלמה אוטומטית מצלמת את המבקרים. מתקן אוטומטי זה מצוי במספר רב של מתקנים ובהם הר החלל, רכבת ההרים רוק אנד רול ומגדל האימה גבול הדמדומים שבאולפני דיסני אם ג'י אם, מתקן דינוזאור שבממלכת החיות של דיסני והמסלול הבדיקות שבאפקוט.
המתקן הפך מקור למחלוקת מאחר שמבקרות בפארק נהגו לחשוף את שדיהן בפני המצלמה. אנשי הצוות של דיסני נהגו למחוק תמונות אלה (למגינת לבם של שאר האנשים היושבים באותה סירה - שכן תמונתם אובדת), אולם בניגוד להנחיות, חלק מאנשי הצוות שמרו לעצמם העתקים, ואלה מצאו דרכם לאינטרנט. האירוע פורסם בעיתונות והמתקן זכה לכינוי "הר החשיפה" ("Flash Mountain"). חברת וולט דיסני הודיעה כי היא נוקטת צעדים על מנת לוודא מחיקת תמונת אלה ומניעת חשיפתן.
שירים המושמעים במתקן

במהלך הנסיעה במתקן מושמעים השירים:
"זיפ א די דו דה" (Zip-A-Dee-Doo-Dah)
"מה שלומך?" (How Do You Do?)
"לכל אחד מקום צחוק משלו" (Everybody Has A Laughing Place)
מיקים חבויים

במתקן מצויים מספר רב של מיקים חבויים (ראה אתר הר הקסם(הקישור אינו פעיל)).
בסצנת ה"זיפ - א- די - דו -דה" אחד העננים הוורודים הוא בצורת מיקי.
בתור הכניסה למתקן, הסדקים בקירות יוצרים צורה של מיקי.
במבט מקדמת המתקן לכיוון המפל - הפתח ממנו יוצאות הסירות הוא בצורת ראשו של מיקי, מוטה בזווית של 90 מעלות.
קבוצת מצופי חכות הדייג מאחורי צפרדע הקוצים היא בצורת ראשו של מיקי.
הערות שוליים

↑  Ramirez, Michael (25 ביוני 2020). "New Adventures with Princess Tiana Coming to Disneyland Park and Magic Kingdom Park". Disney Parks Blog. נבדק ב-25 ביוני 2020. {{cite web}}:  (עזרה)
↑  Hipes, Patrick (25 ביוני 2020). "Disneyland's Splash Mountain To Be Reimagined With 'Princess And The Frog' Theme". Deadline Hollywood. נבדק ב-25 ביוני 2020. {{cite web}}:  (עזרה)
↑  Disney ride Splash Mountain closes for good, FOX 11, ‏2023-01-24 (באנגלית אמריקאית)
↑  Splash Mountain closes as work begins to transform iconic Disney ride, ABC15 Arizona in Phoenix (KNXV), ‏2023-01-23 (באנגלית)
|  אטרקציות בפארקי דיסני |
| --- | --- | --- |
| הרחוב הראשי של ארצות הברית | פנטזיה בשמים • התהלוכה החשמלית של הרחוב הראשי •  משאלות |  |
| ארץ הפנטזיה | טירת סינדרלה • מזחלות מטרהורן • הפילהרקסם של מיקי • המסע הפרוע של מר קרפד •  מעופו של פיטר פן • דרך השמים • טירת היפהפייה הנרדמת • זה עולם קטן • הרפתקאותיו הרבות של פו הדוב • מסעות הקסם |  |
| ארץ המחר | מסע דרך החלל הפנימי • אמריקה שרה • אוטופיה • משגרי החלל של באז שנות אור • קפטן איו • קרוסלת הקידמה • מעוף החלום של דלתא • מסע הצוללת בעקבות נמו • אם היו לך כנפיים • חדשנות • פיפלמובר / רשות התחבורה של ארץ המחר • סילוני הטילים / אסטרו אורביטר • מטות הטילים • הר החלל • סטאר טורס • הבריחה הגדולה של סטיץ' |  |
| ארץ המערב הפרוע | רכבת הר הרעם הגדול • אינדיאני עץ האורן • נהרות אמריקה • הר הרסס |  |
| ארץ ההרפתקאות | הרפתקאות אינדיאנה ג'ונס • מסע בג'ונגל • שודדי הקאריביים • רוחות שוצפות / אינדיאנה ג'ונס ומקדש הסכנה • חדר הטיקי הקסום |  |
| מתקנים ואזורים נוספים | מועדון 33 • ג'מבורי דובי הכפר • ארץ החיות הקטנות • פנטזמיק! • הטירה המכושפת • כיכר ניו אורלינס • שומר הזמן • כיכר החרות • עיר ההנפשה של מיקי • משלחת אוורסט |  |
דוגמה לתמונה המצולמת על ידי מצלמות חברת וולט דיסני בעת הנפילה במפל
משחקי חובה

| --- | --- |

כרזת הסרט בעברית
 מבוסס על:  Nerve (ספר)
 בימוי:  הנרי ג'וסט ואריאל שולמן
 הופק בידי:  אליסון שירמר אנטוני קאטאגאס
 תסריט:  ג'סיקה שרצר וג'ין ראיין
 עריכה:  מדלן גאווין וג'ף מק'אֶבוֹי
 שחקנים ראשיים:  אמה רוברטס   דייב פרנקו
 מוזיקה:  רוב סימונסון
 צילום:  מייקל סימונדס
 מדינה:  ארצות הברית ארצות הברית
 חברת הפקה:  Allison Shearmur Productions Keep Your Head Productions Supermarche
 חברה מפיצה:  Lionsgate
 שיטת הפצה:  וידאו על פי דרישה 
 הקרנת בכורה:  27 ביולי 2016 ארצות הברית 28 ביולי 2016 ישראל
 משך הקרנה:  96 דקות
 שפת הסרט:  אנגלית
 סוגה:  מותחן טכנולוגי, סרט מתח, סרט הרפתקאות
 מקום התרחשות:  ניו יורק 
 תקופת התרחשות:  המאה ה־21 
 תקציב:  19 מיליון דולר
 הכנסות:  85.2 מיליון דולר
 הכנסות באתר מוג'ו:   nerve
 www.playnerve.com
 דף הסרט ב־IMDb
 
משחקי חובה (באנגלית: Nerve, שמשמעותה בעברית: אומץ לב, תעוזה) הוא מותחן הרפתקאות טכנולוגי (אנ') משנת 2016, בבימוים של הנרי ג'וסט ואריאל שולמן ובכיכובם של אמה רוברטס ודייב פרנקו. הסרט מבוסס על ספר באותו שם משנת 2012 מאת הסופרת ג'ין ראיין, אשר השתתפה בכתיבת התסריט יחד עם ג'סיקה שרצר. הפיקו אליסון שירמר ואנטוני קאטאגאס.
הסרט הופץ לבתי הקולנוע בארצות הברית ב-27 ביולי 2016, בישראל - יום לאחר מכן, זכה לביקורות מעורבות והכניס יותר מ-85 מיליון דולר.
העלילה עוסקת בבני נוער המשתתפים במשחק ריאליטי לא חוקי המתנהל ברשת האפלה, בסגנון אמת או חובה, אך ללא אופציית ה"אמת" (ומכאן שם הסרט בעברית). במהלך המשחק מוטלות משימות הכרוכות באומץ לב, ומנהליו האנונימיים של המשחק עוקבים אחר הביצועים דרך מצלמות הטלפונים הסלולריים של המשתתפים, ובאמצעות רחפנים מצוידים במצלמות רשת. המשחקים מתחרים תמורת כסף כאשר המנצח זוכה בכל הקופה, ודירוגם נקבע לפי מספר העוקבים ברשת שהם צוברים במהלך המשחק.
רמזים חבויים בגוף הסרט

מעין הופעת קמע של ג'יימס פרנקו, אחיו הבוגר של דייב פרנקו: הדקות הראשונות של הסרט מתרחשות על צג הלפטופ של וי. כאשר היא פותחת את דף הבית של אתר ה"הפינגטון פוסט", מוצג קישור לכתבה תחת הכותרת: "האם ג'יימס פרנקו חכם מדי?" בצירוף תמונת השחקן.
הסצנה שבה נכנסת וי לחנות הכל-בו היוקרתית לחפש את השמלה המבוקשת, היא מחווה לסצנה מהסרט "אישה יפה" (1990), בו מגלמת ג'וליה רוברטס, דודתה של אמה רוברסט, את "ויויאן" המחפשת שמלה בחנות יוקרה ברודיאו דרייב (אנ') שבבוורלי הילס. בשני הסרטים, כאשר הגיבורה מתעניינת בשמלה, חיצוניותה הזולה גוררת יחס מזלזל ומתנשא מצד צוות החנות, עם התשובה "זה יקר מאוד".
ליהוק

| שחקנ/ית | תפקיד |
| --- | --- |
אמה רוברטס: וי דלמוניקו
דייב פרנקו: איאן / סם
ג'ולייט לואיס: ננסי דלמוניקו
מיילס הייזר: טומי מנקוזו
אמילי מיד (אנ'): סיד סלואן
קולסון בייקר (Machine Gun Kelly): טיי
קימיקו גלן (אנ'): ליב
סמירה ויילי: אייץ'.קיי. (Hacker Kween)
קייסי נייסטאט: הופעת קמע (צופה)
הפקה

הצילומים החלו ב-13 באפריל 2015, הסתיימו ב-5 ביוני באותה שנה וכללו אתרים אותנטיים בעיר ניו יורק, מקום התרחשות העלילה, בין היתר:
מגדלי "קאסלטון פארק" בסטטן איילנד, מקום מגוריה של וי.
דיינר "קולונייד" והחניון הצמוד אליו בסטטן איילנד, שם נפגשו וי ואיאן/סאם בראשונה.
חנות הכלבו "ברגדורף גודמן" בשדרה החמישית, שם מתקיימת משימת הביגוד.
ויאדוקט שדרת פארק שלאורכה מתקיימת משימת האופנוע, עד חומת תחנת גרנד סנטרל.
טרמינל "וייטהול" (אנ') שממנו יוצאת המעבורת ממנהטן לסטטן איילנד.
מצודת "Battery Weed" (אנ') בסטטן איילנד, שם מתקיים הדו-קרב אקדחים במשימת הגמר.
הבמאים ג'וסט ושולמן ראו אתגר בעשיית סרט שעלילתו מתרחשת באינטרנט, משום שלדבריהם, אינטרנט יכול להיות טוב או רע לפי האופן שפועלים בו, ובהתאמה, המשחק Nerve יכול להיות מעצים או "הדבר הנורא ביותר שאפשר לדמיין". בגלל המסר הזה, היה חשוב לבמאים שבני נוער יצפו בסרט, ולכן הם הקפידו על כך שהסרט יוכל לקבל סיווג צפייה PG-13 לפי שיטת הסיווג MPAA (אנ') של התאחדות הקולנוע של אמריקה (אנ'). סיווג זה קובע שהשגחת הורים נדרשת לילדים למטה מגיל 13. לשם כך הושמטה מהתסריט משימת חובה שכללה סצנת מין.
ג'וסט ושולמן השתמשו בטכניקות צילום של סרטי פאונד פוטג' שהיו לסמל המסחרי שלהם בעקבות סרטים קודמים שביימו: קאטפיש וסרטי "פעילות על-טבעית" השלישי והרביעי: אפקט מצלמה רועדת (אנ'), צילום מנקודת מבט של המשתמש/ים (אנ'); איכות צילום וצליל נמוכה במתכוון, וכמו כן השתמשו בהרכבת שכבות ואנימציה ממוחשבת להדמיה של צגי טלפונים חכמים ומחשבים באופן שהצופה בסרט רואה התרחשויות מהזווית של המשתתפים במשחק. בנוסף על אלה, תחילת הסרט מוצגת בסגנון פאונד פוטג': סצנת הפתיחה מתרחשת על צג המחשב של הגיבורה, ללא כתוביות פתיחה, כשמוזיקת פתיחה מושמעת ממחשב אישי הממלא תפקיד בסרט. על אף זאת, הסרט לא משויך לתת-סוגה של פאונד פוטג', אלא מוגדר כתוצר של הקולנוע האמריקאי המסורתי, בשילוב סרטוני אייפון המצולמים בגוף ראשון.
סיום הסרט במה שנראה כקליף האנגר, עורר ציפיות לסרט המשך. הסופרת ג'ין ראיין אמרה בראיון שהיא נשאלת רבות לגבי ספר וסרט המשך. ראיין הסבירה שהספר נכתב כיצירה העומדת בפני עצמה, והסוף הפתוח הוא מטפורה לכך שכאשר מעלים תוכן כלשהו לרשת, לעולם אי אפשר למחוק אותו לגמרי. עם זאת, היו לה פה ושם הרהורים לגבי המשכים אפשריים של הסיפור, אך במועד פרסום הראיון (אוקטובר 2016) היא לא עבדה על משהו באופן רשמי.
הפצה

הקרנת הבכורה התקיימה ב-12 ביולי 2016 בבית הספר לאמנויות חזותיות במנהטן, ניו יורק, בנוכחות אמה רוברטס, דייב פרנקו וג'ולייט מילס. ב-21 בחודש הוקרן הסרט במסגרת פסטיבל קומיק-קון. הבכורה לקהל הרחב תוכננה בתחילה ל-16 בספטמבר, אולם משום שבני נוער היו קהל היעד העיקרי, החברה המפיצה (Lionsgate) הקדימה את המועד ל-27 ביולי כדי לנצל את חופשת הקיץ בבתי הספר. הקרנת הבכורה בישראל התקיימה יום לאחר מכן, ב-28 ביולי 2016. ב-25 באוקטובר באותה שנה הופץ הסרט להזרמת מדיה.
הכנסות

כנגד תקציב של 19 מיליון דולר, סך ההכנסות מהסרט בבתי הקולנוע בעולם הגיע ל-85.2 מיליון דולר, מתוכם 38.5 מיליון בצפון אמריקה ו-46.7 בשאר מדינות העולם. בשלושת ימי סוף שבוע הבכורה הסתכמו ההכנסות ב-9.4 מיליון דולר, סכום שעמד בתחזית המוקדמת של 9–10 מיליון.
ביקורות > בעולם

באתר "Rotten Tomatoes", מתוך 138 מבקרים קיבל הסרט 67% דעות חיוביות, עם דירוג ממוצע של 5.78/10. סיכום הביקורות הוא שקצב מהיר ושחקנים ראשיים מקסימים מסייעים לסרט להתגבר על כמה פגמים בסיסיים ולהוות מותחן מהנה לבני הנעורים, עם אנרגיה שמפצה על ביצוע מבולבל. ב-CinemaScore קיבל הסרט ציון A- בסולם מ-A (הגבוה ביותר) עד F (הנמוך ביותר). באתר Metacritic הסרט קיבל ציון 58 מתוך 100 על-פי 33 מבקרים.
ביקורות > בישראל

מבקר הקולנוע של אתר סרט, יאיר הוכנר, העניק לסרט ציון של שלושה כוכבים מתוך חמישה, והציון המשוקלל של הצופים הוא 7.1 מתוך 10. גולשי אתר סרטים העניקו לסרט שבעה כוכבים מתוך עשרה.
מועמדויות לפרסים

הסרט קיבל שלוש מועמדויות בטקס פרס טריילר הזהב לשנת 2017: סרט המתח הטוב ביותר, הפרסומת הטובה ביותר בטלוויזיה לסרט מתח, והכרזה הטובה ביותר לסרט מתח. במסגרת פרסי ההתאחדות הבינלאומית של מבקרי המוזיקה בסרטים (IFMCA) (אנ') לשנת 2016, הסרט קיבל מועמדות לפרס הפסקול הטוב ביותר לסרט פעולה, הרפתקאות או מתח. כמו כן, "משחקי חובה" היה מועמד לפרס בחירת הקהל בקטגוריית סרט המתח המועדף לשנת 2017.
הערות שוליים

↑  Colonnade Diner האמיתי בסטטן איילנד, שבו צולמה הסצנה.
↑  לפי מילון הסלנג Urban Dictionary, הצורה Kween היא איות מרדני של המילה Queen בקרב קהילת הלהט"ב ונערות בגיל טיפש-עשרה.
↑  Nicholson, Amy. Internet Fame Is Everything. MTV News, July 27, 2016
↑  Nerve Review: 6 Ups & 5 Downs: James Franco Has A Hilarious "Cameo". WhatCulture. Retrieved April 22, 022
↑  Howard, Cortney, Movie Review: ‘NERVE’ is so bad, it’s good. FreshFiction.tv, July 26, 2016
↑  Nerve (2016) Trivia. IMDb. Retrieved April 22, 2022
↑  "Emma Roberts and Dave Franco begin filming 'Nerve' in NYC on April 13 - On Location Vacations". On Location Vacations (באנגלית אמריקאית). 2015-03-31. נבדק ב-2018-01-22.
↑  "Emma Roberts and Dave Franco spotted filming 'Nerve' in NYC - On Location Vacations". On Location Vacations (באנגלית אמריקאית). 2015-04-18. נבדק ב-2018-01-22.
↑  Instagram post by Henry Joost • Jun 5, 2015 at 7:05pm UTC, Instagram (באנגלית)
↑  Nerve Film Locations - On the set of New York.com, onthesetofnewyork.com (באנגלית)
↑  Nerve (2016), נבדק ב-2018-01-22
↑  "Filming on Staten Island: Colonnade Diner serves Emma Roberts, Dave Franco". SILive.com (באנגלית אמריקאית). נבדק ב-2018-05-11.
1 2  Bryan Eustache, Filming Locations: Nerve filming location, Filming Locations, ‏2016-10-25
↑  נבדק במנוע החיפוש Google Earth.
1 2  Bell, Crystal, Nerve directors reveal the voyeuristic dare that was too 'gross' for PG-13, MTV, ‏29.6.2016
1 2  Edwards, Janes Jay, 'Nerve' Is A Dangerous Fairy-Tale For The Adrenaline Junkie Generation, Film Fracture, ‏27.7.2016
↑  Maldonado, Cathy, Q&A with Jeanne Ryan, MyTrendingStories, ‏27.10.2016
↑  'Nerve' premieres in New York City - Photos, UPI (באנגלית)
↑  D'Alessandro, Anthony, Emma Roberts-Dave Franco Thriller ‘Nerve’ To Sneak At Comic-Con, Deadline, ‏18.7.2016
↑  Busch, Anita, Lionsgate Moves YA Title ‘Nerve’ Into Summer, Schedules ‘The Woods’, Deadline, ‏10.5.2016
↑  Nerve (2016), נבדק ב-2018-01-22
↑  Nerve (באנגלית), נבדק ב-2018-01-22
1 2  Nerve (2016) - Box Office Mojo, www.boxofficemojo.com (באנגלית)
↑  Busch, Anita, ‘Jason Bourne’ Should Lead Box Office, But Not Ladies Looking For ‘Bad Moms’ & ‘Nerve’ – B.O. Preview, Deadline, ‏26.7.2016
↑  "Nerve(2016)", באתרRotten Tomatoes
↑  cinemascore
↑  "Nerve reviews"
↑  משחקי חובה, באתר Seret.co.il | אתר סרט
↑  Sratim › Titles »   משחקי חובה, באתר en.sratim.co.il (באנגלית)
↑  Nerve, נבדק ב-2018-01-22
↑  "People's Choice Awards Nominees Set"
| --- | --- |
בקרת זהויות :  BNE: XX5662487  VIAF: 3149485398293420266   WorldCat (עם VIAF): 3149485398293420266 
חצר מצודת Battery Weed, סטטן איילנד, שבה צולמה סצנת משימת הגמר.